recursal/SuperWikiNEXT-32B huggingface dataset:
Η **Χαβαϊκή γλώσσα** ή τα **χαβανέζικα** (ʻŌlelo Hawaiʻi) είναι μία Πολυνησιακή γλώσσα η οποία πήρε το όνομά της απ΄ το νησί Χαβάη, το μεγαλύτερο της νησιωτικής πολιτείας της Χαβάης. Σήμερα (από το 1978 και μετά) αποτελούν με τα Αγγλικά, τις δύο επίσημες γλώσσες της πολιτείας, αλλά για μεγάλο διάστημα τα χαβανέζικα ουσιαστικά δεν ομιλούνταν, με αποτέλεσμα παρά την επισημοποιήσή τους να θεωρούνται γλωσσα υπό εξαφάνιση. 

Συγκεκριμένα, όταν το 1898 η Χαβάη προσαρτήθηκε στις ΗΠΑ και έχασε την ανεξαρτησία της, επίσημη γλώσσα έγιναν τα αγγλικά και η χρήση των χαβανέζικων αν και δεν απαγορευόταν τυπικά, γενικά "δεν ενθαρρυνόταν". Σταδιακά οι περισσότεροι κάτοικοι του συμπλέγματος άρχισαν να μιλούν μια μικτή γλώσσα, την πίτζιν της Χαβάης (αγγλικά και διάλεκτοι). Οταν το 1978 απέκτησαν το δικαίωμα να περιληφθούν τα **χαβανέζικα** στις επίσημες γλώσσες της πολιτείας τους, αυτά ήδη δεν ομιλούνταν ιδιαίτερα και κυριαρχούσε πλέον η γλώσσα πίτζιν της Χαβάης. Η πίτζιν της Χαβάης δεν μοιάζει με τα χαβανέζικα και αποτελεί ουσιαστικά μια πρωτόγονη μορφή αγγλικών -μορφή που αναπτύσσεται σαν γλώσσα συναλλαγών σε όλες τις αποικίες με ξενόγλωσσους κατακτητές. Πρόσφατα το ενδιαφέρον για τα χαβανέζικα ανανεώθηκε γιατί θεωρούνται γλώσσα υπό εξαφάνιση αφού υπολογίζεται ότι τα μιλάει μόνον το 2% του πληθυσμού της Χαβάης.

Εξωτερικές συνδέσεις
--------------------

WikipediaWikipedia
**Έκδοση της Βικιπαίδειας στην Χαβαϊκή γλώσσα**

* Ulukau - η Χαβαϊκή ηλεκτρονική βιβλιοθήκη, περιέχει Αγγλικά προς/από Χαβαϊκο λεξικό
* Ka Haka ʻUla O Keʻelikōlani, Κολλέγιο της Χαβαϊκής γλώσσας Αρχειοθετήθηκε 2008-05-16 στο Wayback Machine.
* Kulaiwi — Μαθήματα Χαβαϊκών εξ αποστάσεως
* Ελεύθερα σεμινάρια της Χαβαϊκής γλώσσας Αρχειοθετήθηκε 2011-11-14 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4159314-5
* NDL: 00563041
* NKC: ph1058137

 |

 |
Τα AirPods
Τα **AirPods** είναι ασύρματα ακουστικά Bluetooth δημιουργημένα από την Apple. Κυκλοφόρησαν για πρώτη φορά στις 13 Δεκεμβρίου 2016.

Εκτός από την αναπαραγωγή ήχου, τα AirPods διαθέτουν ενσωματωμένο μικρόφωνο που απομακρύνει τον θόρυβο από το περιβάλλον, το οποίο επιτρέπει τη λήψη τηλεφωνικών κλήσεων και την ομιλία με τον ψηφιακό βοηθό της Apple, Siri. Επιπλέον, ενσωματωμένα επιταχυνσιόμετρα και οπτικοί αισθητήρες μπορούν να ανιχνεύσουν πατήματα (π.χ. διπλό πάτημα για παύση ήχου) και την τοποθέτηση στο αυτί, γεγονός που επιτρέπει την αυτόματη παύση όταν αφαιρούνται από τα αυτιά.

Στις 20 Μαρτίου 2019, η Apple κυκλοφόρησε τη δεύτερη γενιά AirPods, η οποία διαθέτει το τσιπ H1, μεγαλύτερο χρόνο ομιλίας και hands-free υποστήριξη «Hey Siri». Μια κατ' επιλογήν θήκη ασύρματης φόρτισης προστέθηκε στις προσφορές.

Τον Οκτώβριο του 2019, η εταιρεία κυκλοφόρησε τα AirPods Pro. 

Το 2020, η Apple παρουσίασε τα AirPods Max όπου πρόκειται για ασύρματα ακουστικά κεφαλής.

Παραπομπές
----------

1. ↑  «Everything you need to know about Apple's new AirPods (Ό,τι πρέπει να γνωρίζεις σχετικά με τα νέα AirPods της Apple)» (στα Αγγλικά). Business Insider. Ανακτήθηκε στις 16 Μαρτίου 2019.
Ο **Τσινεντού Ογκμπούκε Ομπάζι** (*Chinedu "Edu" Obasi*, 1 Ιουνίου 1986) είναι Νιγηριανός ποδοσφαιριστής. Αγωνίζεται στην ΑΪΚ Στοκχόλμης και στην εθνική Νιγηρίας.

Βιογραφία
---------

Ο Ομπάζι γεννήθηκε στο Ενούγκου. Πήγε στη Νορβηγία τον ίδιο καιρό με τον συμπατριώτη του και συμπαίκτη στην Εθνική Τζον Όμπι Μίκελ, με τους δύο παίκτες να πηγαίνουν στην ίδια ομάδα, τη Λυν. Στις 20 Δεκεμβρίου 2006, υπήρξε συμφωνία για μεταγραφή του παίκτη στη Λοκομοτίβ Μόσχας με τον Ομπάζι να είναι έτοιμος να μετακομίσει στην πρωτεύουσα της Ρωσίας τον Ιανουάριο. Η συμφωνία χάλασε, όμως, όταν ο πρόεδρος, ο αθλητικός διευθυντής και ο προπονητής της Λοκομοτίβ απολύθηκαν όλοι τους σε διάστημα έξι ημερών αργότερα.

Στις 27 Αυγούστου 2007, πήρε μεταγραφή για την 1899 Χόφενχαϊμ έναντι άγνωστου ποσού.

### Σάλκε 04

Στις 23 Δεκεμβρίου 2011, επιβεβαιώθηκε πως ο Ομπάζι θα πήγαινε στην ΦΚ Σάλκε 04 μέχρι το τέλος της σεζόν με τη μορφή δανεικού.

Διεθνή
------

Ο Τσινεντού εντυπωσίασε με την απόδοσή του στο Παγκόσμιο Πρωτάθλημα U-20 της FIFA του 2005 που έλαβε χώρα στην Ολλανδία, και σκόραρε τόσο στον ημιτελικό όσο και στον τελικό του θεσμού (τον οποίο η Νιγηρία έχασε από την Αργεντινή).

Ο Ομπάζι ήταν ένας από τους διακριθέντες με τη Νιγηρία στο Κύπελλο Εθνών Αφρικής 2010 όπου η ομάδα του αποκλείστηκε στον ημιτελικό από την Γκάνα. Στον πρώτο του αγώνα στη διοργάνωση απέναντι στην Αίγυπτο, ο Ομπάζι σκόραρε, στο 12ο λεπτό του αγώνα, σε μια ήττα της ομάδας του με τελικό σκορ 1-3.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  «Ogbuke set for Russia switch». news.bbc.co.uk. 20 Δεκεμβρίου 2006. Ανακτήθηκε στις 17 Ιανουαρίου 2007.
2. ↑  «Edu arrived in Hoffenheim» (στα German). tsg-hoffenheim.de. Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 27 Αυγούστου 2007. CS1 maint: Μη αναγνωρίσιμη γλώσσα (link)
3. ↑  «Schalke take Obasi on loan». schalke04.de. Αρχειοθετήθηκε από το πρωτότυπο στις 9 Ιανουαρίου 2012. Ανακτήθηκε στις 25 Δεκεμβρίου 2011.
***Το ημερολόγιο μιας καμαριέρας*** (στα γαλλικά, ***Le Journal d'une femme de chambre***) είναι γαλλικό μυθιστόρημα του Οκτάβιου Μιρμπό που δημοσιεύτηκε το 1900 στο τέλος της υπόθεσης Ντρέυφους.

Ένα αποκαλυπτικό μυθιστόρημα
----------------------------

 Οκτάβ Μιρμπώ
Μέσα από το βλέμμα μιας καμαριέρας που δεν αφήνει τίποτα να της διαφύγει από τα ελαττώματα των κυρίων της, ο Μιρμπό μας αποκαλύπτει την ανάποδη όψη του ντεκόρ του θεατρικού κόσμου και μας μυεί στους όχι ιδιαίτερα ευχάριστους διαδρόμους της κυρίαρχης τάξης. Μας οδηγεί να ανακαλύψουμε την κοινωνική κόλαση και τη μοντέρνα σκλαβιά που συνιστά η θέση των οικιακών βοηθών. Και, πριν από τον Ζαν Πωλ Σαρτρ, προσπαθεί να προκαλέσει στον αναγνώστη μια πραγματική υπαρξιακή ναυτία για να διεγείρει την προσοχή του.

Μεταφράσεις και διασκευές
-------------------------

*Το Ημερολόγιο μιας καμαριέρας* μεταφράστηκε στα ελληνικά το 1924 από τον Γιώργο Σημηριώτη, το 1966 από τον Όθωνα Αργυρόπουλο και το 1995 από το Μπάμπη Λυκούδη. Διασκευάστηκε δυο φορές στον κινηματογράφο, στα αγγλικά από τον Ζαν Ρενουάρ (1946) και στα γαλλικά από τον Λουί Μπουνιουέλ (1964).

Εξωτερικοί δεσμοί
-----------------

* Οκτάβ Μιρμπώ, *Le Journal d'une femme de chambre* (στα γαλλικά).
* Οκτάβ Μιρμπώ, *The Diary of a Chambermaid*.
* Pierre Michel, πρόλογος (στα γαλλικά).
Το **Τρίτο Νεκροταφείο Αθηνών** (επίσημη ονομασία: **Γ΄ Κοιμητήριο Δήμου Αθηναίων**) βρίσκεται στη συνοικία Άσπρα Χώματα της Νίκαιας. Βρίσκεται στο ύψος του κόμβου των λεωφόρων Θηβών και Πέτρου Ράλλη και η κεντρική του είσοδος του είναι επί της οδού Καυκάσου. Η έκταση του κοιμητηρίου εντάσσεται στο Δήμο Νίκαιας και νυν Δήμο Νίκαιας - Αγ. Ιωάννη Ρέντη και διοικητικά υπάγεται στο Δήμο Αθηναίων.

Αποτελεί το μεγαλύτερο κοιμητήριο σε έκταση των Βαλκανίων, με περισσότερα από 27.000 ταφικά μνημεία. Θεωρείται επίσης σημαντικό, επειδή εκεί αναπαύονται αρκετοί επώνυμοι Έλληνες. Στο βορειοδυτικό τμήμα του, στο ύψος όπου συναντώνται τα όρια των δήμων Νίκαιας, Κορυδαλλού, Αγ. Βαρβάρας και Αιγάλεω, περιλαμβάνει και Εβραϊκό νεκροταφείο, το δεύτερο συνολικά νεκροταφείο εβραϊκής κοινότητας στην Αθήνα. Στον περιβάλλοντα χώρο εντός του κοιμητηρίου, υπάρχουν μνημεία για τους εκτελεσθέντες του Μπλόκου της Κοκκινιάς και της Σφαγής του Αιγάλεω, αντίστοιχα.

Πλησίον του κοιμητηρίου βρίσκονται το Δημοτικό Γήπεδο Νίκαιας, το Δ.Α.Κ. Νικαίας «ο Πλάτων» και το Γενικό Νοσοκομείο Νίκαιας Πειραιά «Άγιος Παντελεήμων».

Παραπομπές
----------

1. ↑  Συνοικία IV (Άσπρα Χώματα), σελ.27-28 Αρχειοθετήθηκε 2017-03-22 στο Wayback Machine. dspace.lib.ntua.gr
2. ↑  «Τμήματα Δημοτικής Περιουσίας Δήμου Αθηναίων, Τμήμα Γ' Κοιμητηρίου cityofathens.gr». Αρχειοθετήθηκε από το πρωτότυπο στις 31 Δεκεμβρίου 2018. Ανακτήθηκε στις 24 Μαρτίου 2019.
3. ↑  Η «βαριά βιομηχανία» του πένθους,kathimerini.gr
4. ↑  Τα Εβραϊκά νεκροταφεία στην Αθήνα Αρχειοθετήθηκε 2016-05-25 στο Wayback Machine. jewishmuseum.gr
5. ↑  29 Σεπτέμβρη 1944 - Όταν οι ναζί αιματοκύλισαν το Αιγάλεω Αρχειοθετήθηκε 2016-09-30 στο Wayback Machine. ert.gr
Το **Χαβανέζικο κοράκι** ή **Αλάλα** (Corvus hawaiiensis) είναι ένα είδος πτηνού της οικογένειας Κορακίδες ενδημικό στην Χαβάη. Με μήκος 56-69 εκατοστά είναι μικρότερο από το κοινό κοράκι επίσης έχει πιο στρογγυλεμένα φτερά και πιο χοντρό ράμφος. Έχει μαλακό μαύρο φτέρωμα, εκτός από τον λαιμό όπου τα φτερά είναι μακριά και σκληρά. Μερικοί ιθαγενείς Χαβανέζοι πιστεύουν ότι τα κοράκια είναι οι ψυχές των προγόνων τους και τους προστατεύουν.

Διανομή και ενδιαίτημα
----------------------

Δυστυχώς το χαβανέζικο τώρα έχει εξαφανιστεί από την άγρια φύση. Παλαιότερα ζούσε μόνο στο μεγάλο νησί της Χαβάης. Κατοικούσε σε τροπικά δάση στις πλαγιές του Μάουνα Λόα σε ύψη από 500 μέχρι 2500 μέτρα. Μερικά από τα πιο σημαντικά δέντρα για την επιβίωση του ήταν μερικά είδη μετροσίδερου και ακακίας ενδημικά στη Χαβάη. Η πυκνή βλάστηση του δάσους το προστάτευε από τον κύριο θηρευτή του, το χαβανέζικο γεράκι (Buteo solitarius). Ζούσε σε περιοχές με έντονη βροχόπτωση όπου ξεπερνούσε και τα 2.500 χιλιοστά τον χρόνο. Απολιθωμένα απομεινάρια του αποδεικνύουν ότι κάποτε ζούσε σε όλα τα νησιά της Χαβάης μαζί με άλλα εξαφανισμένα είδη κορακιού. Το είδος είναι γνωστό για την ισχυρή ικανότητα πτήσης και την επινοητικότητα του, καθώς και οι λόγοι για την εξαφάνιση του δεν είναι πλήρως κατανοητοί. Πιστεύεται ότι παράσιτα όπως το τοξόπλασμα και ασθένειες όπως η ελονοσία και η ευλογιά ήταν πιθανώς ένας σημαντικός παράγοντας για την παρακμή του είδους.

Συμπεριφορά
-----------

### Διατροφή

Το χαβανέζικο κοράκι ήταν παμφάγο και συνήθως τρέφονταν με αυγά και νεοσσούς, έντομα, φρούτα, νέκταρ, άνθη και μερικές φορές νεκρά ζώα. Συνήθως άνοιγε τρύπες με το ράμφος του στον φλοιό των δέντρων για να βρει έντομα που κρύβονται από κάτω.

### Ήχοι

Έχει ίδιο φωνητικό ρεπερτόριο με τα άλλα είδη κορακιού.

### Κατάσταση διατήρησης

Τα τελευταία δύο άγρια άτομα πέθαναν το 2002, το είδος ταξινομείται ως *εξαφανισμένο από τη φύση* από την IUCN. Ενώ 109 άτομα παραμένουν σε 2 κέντρα αναπαραγωγής που διευθύνονται από τον ζωολογικό κήπο του Σαν Ντιέγκο. Οι προσπάθειες να επαναφέρουν τα κοράκια στο φυσικό τους περιβάλλον παρεμποδίζονται από τη θήρευση του γερακιού της Χαβάης. Η κυβέρνηση των ΗΠΑ έχει δαπανήσει 14 εκατομμύρια δολάρια για την επιβίωση του είδους.

Παραπομπές
----------

1. 1 2  BirdLife International (2012). «*Corvus hawaiiensis*». *IUCN Red List of Threatened Species. Version 2012.1*. International Union for Conservation of Nature. Ανακτήθηκε στις 16 Ιουλίου 2012.
2. ↑  Banko, Paul C.; Donna L. Ball; Winston E. Banko (2002). «Hawaiian Crow (*Corvus hawaiiensis*)». Στο: A. Poole, επιμ. *The Birds of North America Online*. Cornell Lab of Ornithology.. Ανακτήθηκε στις 2009-03-20.
3. 1 2   (PDF) *Draft Revised Recovery Plan for the ʻAlalā (*Corvus hawaiiensis*)*. United States Fish and Wildlife Service. October 2003. Αρχειοθετήθηκε από το πρωτότυπο στις 2009-08-15.. Ανακτήθηκε στις 2013-02-07.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χαβανέζικο κοράκι** |
Το **Τεπέ Ναρέντζ**, ή *Ταππέ-ε Ναρέντζ*, είναι αρχαιολογικός χώρος στον οποίον υπάρχουν ερείπια βουδιστικού μοναστηριού του 5ου ή 6ου αιώνα, πλησίον της Καμπούλ στο Αφγανιστάν.

Ιστορικά στοιχεία
-----------------

Το μοναστήρι αναφέρθηκε για πρώτη φορά στο κινέζικο μυθιστόρημα *Ταξίδι στη Δύση*, τη δεκαετία του 1590. Στο μυθιστόρημα αναφέρεται πως ο βουδιστής μοναχός Τανγκ Σανζάνγκ επισκέφθηκε το μοναστήρι ενώ επέστρεφε από την Ινδία τον 7ο αιώνα. Τα εικονογραφικά στοιχεία των αρχαιολογικών ευρημάτων αποδεικνύουν πως εξασκούνταν η πρακτική του Ταντρικού Βουδισμού. Θεωρείται πως μουσουλμανικά στρατεύματα κατέστρεψαν το μοναστήρι κατά τον 9ο αιώνα το οποίο παραμελήθηκε μέχρι τις ανασκαφές που ακολούθησαν τον Σοβιετικό πόλεμο στο Αφγανιστάν.

Ο χώρος
-------

Τα θεμέλια του χώρου βρέθηκαν από μικτή μελέτη, η οποία πραγματοποιήθηκε από το Αφγανικό Ινστιτούτο Αρχαιολογικών Ερευνών και το Εθνικό Ιαπωνικό Ερευνητικό Ινστιτούτο για την Πολιτιστική Κληρονομιά.

Ο χώρος βρίσκεται σε λόφο και έχει μήκος 250 μέτρων. Βρίσκεται νότια της λίμνης Κουλέ Χεσματχάν, νότια της Καμπούλ και βρέθηκε κάτω από ένα αστυνομικό τμήμα. Το μοναστήρι αποτελείται από πέντε μικρές στήλες για διαλογισμό και πέντε παρεκκλήσια. Το Αφγανικό Ινστιτούτο Αρχαιολογίας συνεχίζει τις ανασκαφές για ένα μήνα κάθε καλοκαίρι από το 2005. Το 2008 ο χώρος τοποθετήθηκε στον κατάλογο με τους 100 πλέον απειλούμενους αρχαιολογικούς χώρους.

Απειλές
-------

Λαμβάνοντας υπόψη το υλικό του χώρου και το γεγονός ότι ο χώρος δεν καλύπτεται, υπάρχει σημαντικός κίνδυνος διάβρωσης. Το γλυπτό που βρέθηκε στο χώρο είναι κατασκευασμένο από «πηλό επικαλυμμένο με ύφασμα και καλυμμένο με μαρμαροκονία».

Τα πρόσφατα πολιτικά γεγονότα προκάλεσαν αυξημένο κίνδυνο για τον χώρο, καθώς οι λεηλασίες, οι ένοπλες συγκρούσεις και η ανεπαρκής διαχείριση εξακολουθούν να αποτελούν απειλές.

Παραπομπές
----------

1. ↑  «Team to excavate Afghan Buddhist ruins». The Japan Times Online. 3 Οκτωβρίου 2003. Ανακτήθηκε στις 27 Οκτωβρίου 2018.
2. ↑  «Archive: mission "Tepe Narenj" 2007». *www.aipra.com*. Association Internationale pour la Promotion et la Recherche en Archeologie. Αρχειοθετήθηκε από το πρωτότυπο στις 3 Σεπτεμβρίου 2011. Ανακτήθηκε στις 27 Οκτωβρίου 2018. CS1 maint: Unfit url (link)
3. ↑  «Afghan Institute of Archaeology». *www.afghanistan.culturalprofiles.net*. Αρχειοθετήθηκε από το πρωτότυπο στις 7 Αυγούστου 2011. Ανακτήθηκε στις 27 Οκτωβρίου 2018. CS1 maint: Unfit url (link)
4. ↑  «Tepe Narenj». Kabulpress.org. 10 Ιουλίου 2007. Αρχειοθετήθηκε από το πρωτότυπο στις 16 Ιουνίου 2010. Ανακτήθηκε στις 27 Οκτωβρίου 2018. CS1 maint: Unfit url (link)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305344710

 |

 |
Ο **Χαβρίας** ήταν Αθηναίος στρατηγός του 4ου π.Χ. αιώνα. Διαδέχθηκε τον Ιφικράτη ως αρχηγός των αθηναϊκών δυνάμεων, στα τέλη του Κορινθιακού πολέμου, ενώ υπήρξε από τους πρωτεργάτες της Β΄Αθηναϊκής Συμμαχίας.

Το 388 π.Χ. ανέλαβε διοικητής του στόλου που έπλευσε προς βοήθεια του Ευαγόρα κατά των Περσών. Ωστόσο, στο δρόμο για την Κύπρο, σταμάτησε στην Αίγινα, όπου και νίκησε τις σπαρτιατικές δυνάμεις. Μάλιστα στη μάχη σκοτώθηκε και ο ίδιος ο αρχηγός των Σπαρτιατών, Γοργώπας. Το 378 π.Χ. όταν η Αθήνα συμμάχησε με τη Θήβα κατά της Σπάρτης, ο Χαβρίας νίκησε τον Αγησίλαο Β' κοντά στη Θήβα. Το 376 θα νικήσει και το σπαρτιατικό στόλο στη Νάξο.

Όμως το 369 π.Χ. η Αθήνα άλλαξε στρατόπεδο, συμμαχώντας με τη Σπάρτη κατά της Θήβας. Έτσι, ορίστηκε αρχιστράτηγος των Αθηναίων, των Λακεδαιμόνιων, των Κορινθίων, των Μεγαρέων και των άλλων συμμάχων στη μάχη κοντά στην Κόρινθο, όπου και νίκησε τις δυνάμεις του Επαμεινώνδα.

Το 366 π.Χ. αυτός και ο επώνυμος άρχοντας Καλλίστρατος κατηγορήθηκαν για προδοσία, όταν συμβούλεψαν την πόλη του Ωρωπού να παραδοθεί στους Θηβαίους. Ωστόσο αθωώθηκε και δέχτηκε τη θέση στρατιωτικού υπό τις εντολές του Φαραώ της Αιγύπτου, Τέως, ο οποίος υπερασπιζόταν το βασίλειο από την περσική εισβολή. To 357 ξέσπασε ο Συμμαχικός Πόλεμος και ο Χαβρίας, μαζί το στρατηγό Χάρη ανέλαβε την αρχηγία του αθηναϊκού στόλου. Έχασε τη ζωή του σε μια επίθεση στο νησί του Χίου, το 356.

Παραπομπές
----------

1. ↑  Ξενοφών, *Ελληνικά* 5.1.8–13

Πηγές
-----

* Βαγγέλης Δρακόπουλος, Γεωργία Ευθυμίου: Επίτομο Λεξικό της Ελληνικής Ιστορίας, Αρχαία Ελλάδα/Μέρος 4ο, Δημοσιογραφικός Οργανισμός Λαμπράκη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 194971123
* GND: 105279999X
* SUDOC: 083365400

 |

 |
Συντεταγμένες: 38°10′39″N 20°23′10″E﻿ / ﻿38.1775°N 20.386°E﻿ / 38.1775; 20.386

Τα **Χαβριάτα** είναι χωριό στην χερσόνησο της Παλικής στην Κεφαλονιά. Βρίσκονται σε υψόμετρο 61 μέτρων και ο πληθυσμός τους ανέρχεται στους 220 κατοίκους (απογραφή 2011). Η πλειονότητα του πληθυσμού ασχολείται με τη γεωργία, με κύρια προϊόντα ελιές, σταφίδα, κρασί και λαχανικά.

Τα Χαβριάτα ήταν ο τόπος γέννησης του φιλοσόφου Βικεντίου Δαμοδού (Vincenzo Damodo), ο τάφος του οποίου βρίσκεται στην εκκλησία.

Ιστορία
-------

Λόγω της στρατηγικής τους θέσης, τα Χαβριάτα υπήρξαν στόχος εχθρικών εισβολών στη μακρά τους ιστορία. Στο αμφιλεγόμενο βιβλίο Odysseus Unbound, η Παλική αναγνωρίζεται ως η αρχαία τοποθεσία της Ιθάκης, πατρίδας του Οδυσσέα.

Κατά τη διάρκεια των δυο Παγκοσμίων Πολέμων, εκατοντάδες κάτοικοι του χωριού συμμετείχαν σε τοπικά αντιστασιακά κινήματα. 
Κατά το σεισμό του 1953, το χωριό καταστράφηκε σε μεγάλο βαθμό. 

Σε απόσταση 1 χιλιομέτρου βρίσκεται η Μονή Κηπουρέων, στην οποία έχει απομείνει ένας μοναχός, ο πατήρ Ευσέβιος. Το μοναστήρι ιδρύθηκε το 17ο αιώνα από τον Παξιώτη μοναχό Χρύσανθο Πετρόπουλο και είναι αφιερωμένο στον Ευαγγελισμό της Θεοτόκου. Το 1915, γαλλικό καταδρομικό βομβάρδισε το μοναστήρι, γιατί νόμισε ότι η καμινάδα του ήταν εχθρικό σκάφος.

Πληθυσμός
---------

**Ο πληθυσμός της Χαβριάτας**| Μόνιμος πληθυσμός |
| --- |
| 1981 | 1991 | 2001 |
| 304 | 239 | 309 |

Παραπομπές
----------

1. ↑  «Απογραφή 2011 - ΕΣΥΕ». Αρχειοθετήθηκε από το πρωτότυπο στις 25 Δεκεμβρίου 2013. Ανακτήθηκε στις 30 Αυγούστου 2015.
2. ↑  «Η Ιθάκη ήταν τελικά η Κεφαλονιά;».. Ανακτήθηκε στις 30 August 2015.

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Πόλεις, κωμοπόλεις, χωριά και οικισμοί του Δήμου Ληξουρίου |
| --- |
|  |
| Δημοτική Ενότητα Παλικής | 
* Αγία Θέκλη
* Άγιος Βασίλειος
* Άγιος Δημήτριος
* Αθέρας
* Βαρδιάνοι (νησίδα)\*
* Βλυχάτα
* Βουνί
* Δαμουλιανάτα
* Δελλαπορτάτα
* Καλάτα
* Καμιναράτα
* Κοντογενάδα
* Κουβαλάτα
* Λέπεδα
* Ληξούρι
* Λιβάδι
* Λογγός
* Λουκεράτα
* Μαντζαβινάτα
* Μιχαλιτσάτα
* Μονή Υπεραγίας Θεοτόκου Κηπουραίων
* Μονοπολάτα
* Παρισάτα
* Ρίφι
* Σκινέας
* Σουλλάροι
* Φαβατάτα
* Χαβδάτα
* Χαβριάτα
 |
|  |
| 
* Έδρα: Ληξούρι
* \* (Οικισμοί με μη μόνιμο πληθυσμό)
 |

 |
Το **American Journal of Occupational Therapy** (συντ:**AJOT**, ελληνικά: *Αμερικανικό Περιοδικό Εργοθεραπείας*) είναι ένα διμηνιαίο ιατρικό περιοδικό ομότιμης αναθεώρησης το όποιο εκδίδεται από τον Αμερικανικό Σύλλογο Εργοθεραπείας. Καλύπτει θέματα πρακτικής έρευνας και υγειονομικής περίθαλψης στον τομέα της Εργοθεραπείας.

Περιλήψεις και ευρετήριο
------------------------

Περιλήψεις και ευρετήριο του περιοδικού καταχωρούνται στα Index Medicus/MEDLINE/PubMed, CINAHL, PsycINFO, Social Sciences Citation Index, και Current Contents/Social & Behavioral Sciences. Σύμφωνα με το *Journal Citation Reports*, το περιοδικό για το 2012 έχει δείκτη επιρροής ίσο με 1.471.

Προηγούμενοι Αρχισυντάκτες
--------------------------

This is a test translation

Παραπομπές
----------

1. ↑  «American Journal of Occupational Therapy». *NLM Catalog*. National Center for Biotechnology Information. Ανακτήθηκε στις 8 Φεβρουαρίου 2014.
2. ↑  «Master Journal List». *Intellectual Property & Science*. Thomson Reuters. Αρχειοθετήθηκε από το πρωτότυπο στις 26 Σεπτεμβρίου 2017. Ανακτήθηκε στις 8 Φεβρουαρίου 2014.
3. ↑  «American Journal of Occupational Therapy». *2012 Journal Citation Reports*. Web of Science (Social Sciences έκδοση). Thomson Reuters. 2013.

Εξωτερικοί σύνδεσμοι
--------------------

* http://ajot.aota.org/issue.aspx Επίσημος ιστότοπος
* Το *Αμερικανικό Περιοδικό Εργοθεραπείας* στον ιστότοπο του Αμερικανικού Συλλόγου Εργοθεραπείας
Ο **Χόρχε Λουίς Μπουρουτσάγα** (*Jorge Luis Burruchaga* (ισπανική προφορά: [ˈxoɾxe βuruˈtʃaɣa], γεννήθηκε 9 Οκτωβρίου 1962) είναι Αργεντινός προπονητής και πρώην ποδοσφαιριστής. Ως ποδοσφαιριστής κατέκτησε το Παγκόσμιο Κύπελλο 1986 με την Εθνική Αργεντινής.

Καριέρα
-------

Ξεκίνησε να παίζει το 1980 για την Αρσενάλ Σαραντί στη δεύτερη κατηγορία της Αργεντινής.
Μεταγράφηκε στην Ιντεπεντιέντε το 1982 και έκανε ντεμπούτο στη νίκη εναντίον της Εστουντιάδες στις 12 Φεβρουαρίου. Ήταν μέλος της ομάδας που κέρδισε το Μετροπολιτάνο 1983, το Κόπα Λιμπερταδόρες και το Διηπειρωτικό Κύπελλο το 1984. 

Στη συνέχεια μεταφέρθηκε στη γαλλική ομάδα Ναντ, όπου έπαιξε για επτά χρόνια. Στην πρώτη του χρονιά στο πρωτάθλημα κέρδισε τον τίτλο του καλύτερου ξένου ποδοσφαιριστή. Έπαιξε επίσης ένα χρόνο για την Βαλανσιέν, όπου συμμετείχε σε σκάνδαλο δωροδοκίας με τη συμμετοχή της πρωταθλήτριας Γαλλίας και Ευρώπης Μαρσέιγ στη «νίκη» 1-0 στο πρωτάθλημα στη Βαλένσιεν στις 20 Μαΐου 1993. 

Επέστρεψε στην Αργεντινή για την τελευταία του περίοδο στην Ιντεπεντιέντε , και κέρδισε δύο Κύπελλα το 1995. Αποσύρθηκε από το επαγγελματικό ποδόσφαιρο στις 10 Απριλίου 1998.

Ο Μπουρουτσάγα ήταν μέρος της ομάδας που κέρδισε το Παγκόσμιο Κύπελλο του 1986 , σημειώνοντας δύο γκολ, συμπεριλαμβανομένου του γκολ που έδωσε στην Αργεντινή τη νίκη 3-2 εναντίον της Δυτικής Γερμανίας στον τελικό αγώνα. Συμμετείχε επίσης σε όλους τους αγώνες της Αργεντινής στο Παγκόσμιο Κύπελλο του 1990 και σημείωσε ένα γκολ στη διοργάνωση. Σημείωσε συνολικά 13 γκολ για την Αργεντινή σε 59 παιχνίδια μεταξύ 1983 και 1990.

Προπονητής
----------

Ο Μπουρουτσάγα διετέλεσε αρχικά προπονητής της Αρσενάλ Σαραντί το 2002. Την περίοδο 2005-06 υπέγραψε στην Εστουδιάντες Λα Πλάτα. Το Μάιο του 2006, ανέλαβε την Ιντεπεντιέντε. Από το 2008 έως το 2009 υπήρξε τεχνικός της Μπάνφιλντ. Στις 5 Μαίου 2009 επέστρεψε στην Αρσενάλ Σαραντί έως το 2010. Από το 2011 είναι προπονητής της Λιμπερτάδ

Τίτλοι
------

**Ως ποδοσφαιριστής**

* Εθνική Αργεντινής
	+ Παγκόσμιο Κύπελλο: 1986
* Ιντεπεντιέντε
	+ Πρωτάθλημα Αργεντινής: 1983
	+ Κόπα Λιμπερταδόρες: 1984
	+ Διηπειρωτικό Κύπελλο: 1984

**Ως προπονητής**

* Ιντεπεντιέντε
	+ Σουπερκόπα Νοτίου Αμερικής: 1995
	+ Ρεκόπα Σουδαμερικάνα: 1995

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* National Football Teams: Χόρχε Μπουρουτσάγα
* Playerhistory.com
Η **Τεοντόρα Σμίλετς** (*Теодора Смилец*, 1290 - 20 Δεκεμβρίου 1322) ήταν πριγκίπισσα της Βουλγαρίας και έγινε βασίλισσα της Σερβίας ως η πρώτη σύζυγος του Στέφανου Ούρου Γ΄ *Ντέτσαν(σκ)ι* της Σερβίας. Έμεινε γνωστή ως προστάτιδα των Τεχνών, της Μουσικής και της Λογοτεχνίας. Μεταξύ των κειμηλίων της που σώθηκαν, είναι ένα από τα πιο διάσημα δακτυλίδια του 14ου αι. που έχουν βρεθεί· βρίσκεται στο Εθνικό Μουσείο του Βελιγραδίου και έχει σκαλισμένη την επιγραφή "Ο Κύριος ας βοηθεί αυτόν που το φορά".

Βιογραφία
---------

Η Τεοντόρα ήταν η δεύτερη κόρη του Σμίλετς "τσάρου" της Βουλγαρίας και της Σμίλτσενας Παλαιολογίνας, κόρης του Κωνσταντίνου και ανιψιάς του Μιχαήλ Η΄ Αυτοκράτορα των Ρωμαίων.

Το 1314 ο σύζυγός της Στέφανος Ούρος Γ΄ *Ντέτσανι* εξεγέρθηκε κατά του πατέρα του Στεφάνου Ούρου Β΄ *Μιλούτιν*. Όταν ο Μιλούτιν συνέλαβε τον Ντέτσανι, τον έστειλε στην Κωνσταντινούπολη για να τυφλωθεί. Η Τεοντόρα και η οικογένειά της πήγε μαζί του και εγκαταστάθηκαν εκεί μέχρι το 1320, οπότε επέστρεψαν στη Σερβία. 

Ήταν παρούσα στη συνέλευση του κράτους στις 6 Ιανουαρίου 1322, όταν ο γιος της Δουσάν στέφθηκε συμβασιλιάς. Την περίοδο αυτή ο Ντέτσανι και η Τεοντόρα "διαζεύχθηκαν" με το να κριθεί ο γάμος τους άκυρος. Είναι πιθανό ότι, μεταξύ του τέλους του Μιλούτιν (29 Οκτωβρίου 1321) και της στέψης του Δουσάν, αποφασίστηκε ότι η Τεοντόρα πρέπει να διαζευχθεί από τον σύζυγό της, λόγω του ότι η οικογένεια τού πατέρα της είχε εν τω μεταξύ εκτοπιστεί από τη Βουλγαρία και ο Ντέτσανι ζητούσε να ενισχύσει τη θέση του με τον γάμο του με μία από τη Βασιλική Οικογένεια της Ρωμανίας. Έτσι αυτός νυμφεύτηκε τη Μαρία Παλαιολογίνα. 

Δεν γνωρίζουμε ακόμη πότε απεβίωσε η Τεοντόρα. Ζούσε στις 6 Ιανουαρίου 1322 και σύμφωνα με τους Μ. Βουκίσεβιτς και τον Σ. Κόσοβιτς απεβίωσε πριν τον Ιανουάριο του 1323. Ο ιστορικός Στόγιαν Νοβάκοβιτς τοποθετεί το τέλος της νωρίτερα, τον χειμώνα του 1322-23, από τις συνομιλίες για να παντρέψει ο Ντέτσανι τον Φίλιππο του Τάραντα στις αρχές του 1323. Άλλοι πιστεύουν ότι η Τεοντόρα έζησε περισσότερο, ίσως μάλιστα να παντρεύτηκε τον Γιοβάν Ντράγκοσλαβ μεταξύ των ετών 1322-26. Αυτή απεβίωσε στη βασιλική κατοικία στο Σβετσάν της Κοσόβσκα Μιτρόβιτσα και τάφηκε στο κοντινό μοναστήρι Μπανίσκα.

Οικογένεια
----------

Η Τεοντόρα παντρεύτηκε τον Στέφανο Ούρο Γ΄ *Ντετσάν(σκ)ι* στις 24 του Αυγούστου 1296, τότε πρίγκιπα της Σερβίας και μετέπειτα βασιλιά της. Είχαν δύο παιδιά:

* Στέφανος Ούρος Δ΄ *Δουσάν*, ο οποίος ανέτρεψε τον πατέρα του και πήρε τον βασιλικό τίτλο.
* Ντούσιτσα (σύμφωνα με κάποιες άλλες πηγές Ντούσμαν).

Αναφορές σε πηγές
-----------------

1. ↑  p22002.htm#i220015. Ανακτήθηκε στις 7  Αυγούστου 2020.
2. 1 2 3  Darryl Roger Lundy: (Αγγλικά) *The Peerage*.

Πηγές
-----

* Pavlov, Plamen (2006). Търновските царици [Queens of Tarnovo] (in Bulgarian). Veliko Tarnovo: ДАР-РХ


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Teodora of Bulgaria, Queen of Serbia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Λαιτίσια (Laetitia)** είναι ένας μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,1 και φαινόμενο μέγεθος που κυμαίνεται από 8,86 ως 12,07. Ανακαλύφθηκε το 1856 από τον Γάλλο αστρονόμο Ζαν Σακορνάκ, που παρατηρούσε από το Παρίσι. Η Λαιτίσια έλαβε το όνομά της από τη Λαιτίσια, μια ελάσσονα θεότητα της χαράς στη ρωμαϊκή μυθολογία.

Φυσικά χαρακτηριστικά
---------------------

Η διάμετρος της Λαιτίσιας είναι 149,5 χλμ. (διαστάσεις 219 × 142 χλμ. σύμφωνα με μία επιπρόσθηση στις 21 Μαρτίου 1998), ενώ η μάζα της εκτιμάται σε 3,5 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Λαιτίσιας εκτιμάται σε 4,18 cm/sec² (234 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 79 m/sec (284 χιλιόμετρα την ώρα). Η μέση πυκνότητα της Λαιτίσιας είναι 2,0 gr/cm³.

Ο φασματικός τύπος της Λαιτίσιας είναι **S** (λιθώδης). Το γεωμετρικό άλβεδό της είναι 0,287 και η μέση θερμοκρασία στην επιφάνειά της εκτιμάται σε 115 βαθμούς C κάτω από το μηδέν. Η Λαιτίσια περιστρέφεται γύρω από τον εαυτό της σχετικώς γρήγορα: μία φορά κάθε 5 ώρες και 8 λεπτά.

Παραπομπές
----------

1. ↑  *JPL Small-Body Database*. 2000039.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 38 Λήδα | 39 Λαιτίσια | 40 Αρμονία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο Ίταλο-Γαλλικός κατασκευαστικός όμιλος αεροσκαφών **Aerei da Trasporto Regionale** ή **Avions de Transport Régional** (**ATR**) ιδρύθηκε το 1981 από την Γαλλική Aérospatiale (τώρα EADS) και την Ιταλική Aeritalia (τώρα Alenia Aeronautica). 

Τα κυρίως προϊόντα της είναι τα ελικοφόρα επιβατικά αεροσκάφη **ATR 42** και **ATR 72**. 

Η μονάδα παραγωγής της Alenia Aeronautica βρίσκεται στο Pomigliano κοντά στη Νάπολη, όπου και παράγονται η άτρακτος και το ουραίο τμήμα. Τα φτερά συναρμολογούνται από την EADS Sogerma Services στο Μπορντώ της Γαλλίας. Η τελική συναρμολόγηση, πτητική αξιολόγηση και παραδόσεις επιβλεπονται από την ΑΤR στην Τουλούζη. 

Ο Filippo Bagnato είναι ο διευθυντής του ομίλου. Η εταιρεία σημείωσε κέρδη ύψους € 34,206 εκατομμυρίων (2005) (προ φόρων) και διαθέτει 570 υπαλλήλους. Η EADS κατέχει το 50% της εταιρείας και η Alenia Aeronautica το υπόλοιπο 50%.

|  |  |  |
| --- | --- | --- |
| ATR 42-300 της FedEx με στοιχεία νηολογίου EI-FXC στην Φρανκφούρτη. | ATR 72 της Ιρλανδικής *Aer Arann* κατά την προσγείωση στο αεροδρόμιο του Μπρίστολ, Αγγλία. | ATR 72-500, Air Dolomiti |

Πηγές
-----

1. ↑  «ATR Milestones». Αρχειοθετήθηκε από το πρωτότυπο στις 2 Φεβρουαρίου 2007. Ανακτήθηκε στις 23 Φεβρουαρίου 2007.
2. ↑  ATR home page

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ATR** |

* Επίσημος ιστότοπος της ATR

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1940145856912522920189
* LCCN: no2016020150
* ISNI: 0000 0001 1090 2823

 |

 |
Ο **Χόρχε Ερνάν Μπερμούδες Μοράλες** (γεννημένος στις 18 Ιουνίου 1971) είναι Κολομβιανός πρώην διεθνής ποδοσφαιριστής και νυν προπονητής ποδοσφαίρου.

Καριέρα
-------

Ο Χόρχε Μπερμούδες έχει παίξει σε αρκετές ομάδες της Κολομβίας μεταξύ των οποίων είναι οι: Ντεπόρτες Κιντίο (81 εμφανίσεις, 0 γκολ), Αμέρικα δε Κάλι (156 εμφανίσεις, 8 γκολ), Ντεπορτίβο Κεβέδο (12 εμφανίσεις, 0 γκολ), Ντεπορτίβο Περέιρα (23 εμφανίσεις, 2 γκολ), Ιντεπεντιέντε Σάντα Φε (16 εμφανίσεις, 4 γκολ). 

Εκτός από τις ομάδες της Κολομβίας, ο Χόρχε Μπερμούδες έχει αγωνιστεί και σε αρκετές ομάδες άλλων χωρών όπως: στην πορτογαλική Μπενφίκα (27 εμφανίσεις, 1 γκολ), στην Μπόκα Τζούνιορς της Αργεντινής (119 εμφανίσεις, 12 γκολ), στον Ολυμπιακό Πειραιώς από την Ελλάδα (9 εμφανίσεις, 1 γκολ), στη Νιούελς Ολντ Μπόις της Αργεντινής (27 εμφανίσεις, 2 γκολ) και στη Μπαρτσελόνα ΣΚ του Εκουαδόρ (16 εμφανίσεις, 0 γκολ)

Κατά τη διάρκεια της θητείας του στην Μπόκα Τζούνιορς, ο Χόρχε Μπερμούδες κατέκτησε τα πρωταθλήματα Αργεντινής του 1998, του 1999 και του 2000.
Επίσης, με τη φανέλα του Ολυμπιακού κατέκτησε δύο Πρωταθλήματα Ελλάδος (2002, 2003)

Διεθνής καριέρα
---------------

Από το 1995 έως το 2001 έχει χριστεί 56 φορές διεθνής με την Εθνική ομάδα της Κολομβίας. Επίσης, ήταν σημαντικό μέλος της εθνικής ομάδας της χώρας του, στο Παγκόσμιο Κύπελλο του 1998.

Προπονητική καριέρα
-------------------

Ο Χόρχε Μπερμούδες ξεκίνησε την ποδοσφαιρική του καριέρα στην ΣΝ Αμέρικα δε Κάλι, ομάδα από την Κολομβία, στην οποία είχε υπηρετήσει ως ποδοσφαιριστής για περίπου 6 χρόνια. Ωστόσο κάποια ανεπιτυχή αποτελέσματα τον οδήγησαν εκτός ομάδας το καλοκαίρι του 2010. 

Στις 22 Σεπτεμβρίου του ίδιου έτους, ο Μπερμούδες ανέλαβε χρέη προπονητή στην αργεντίνικη Ντεφένσα ι Χουστίσια.

Τίτλοι
------

* 3 Πρωταθλήματα Αργεντινής: 1998, 1999, 2000
* 2 Πρωταθλήματα Ελλάδος: 2002, 2003

Εξωτερικοί σύνδεσμοι
--------------------

* 
*
Το τρίχινο γεφύρι της πόλης Λειβαδιάς αποτελεί μονότοξη κατασκευή στο φαράγγι της Κρύας, νοτιοδυτικά του μεσαιωνικού κάστρου της Λειβαδιάς. Κατασκευάστηκε κατά την Οθωμανική περίοδο ως τμήμα του υδραγωγείου απαραίτητο για την υδροδότηση της πόλης. Σήμερα χαρακτηρίζεται ως διατηρητέο ιστορίκο μνημείο της Λειβαδιάς.

Διαστάσεις
----------

Άνοιγμα αψίδας: 22,50μ.

Πλάτος: 8,10μ. 

Ύψος: 4μ.

Πάχος: 1,90μ.

Ιστορία
-------

Το Τρίχινο γεφύρι κατασκευάστηκε στην πρώιμη Οθωμανική περίοδο προς τον 15ο με 16ο αιώνα, ενώ επισκευές ακολούθησαν τον 17ο με 18ο αιώνα. Για την κατασκευή του χρησιμοπιήθηκε κυρίως ο τοπικός τεφροκύανος ασβεστόλιθος. Ο βασικός λόγος κατασκευής του ήταν η παροχή νερού στις δεξαμενές του κάστρου της Λειβαδιάς κατα την Τουρκοκρατία.

Πηγές
-----
Ο Γουόλτερ Σάτον (αριστερά) και Τεοντόρ Μποβέρι (δεξιά) που ανέπτυξαν ανεξάρτητα τη χρωμοσωμική θεωρία της κληρονομικότητας το 1902
Η **χρωμοσωμική θεωρία Μποβέρι–Σάτον** (επίσης γνωστή ως η **χρωμοσωμική θεωρία της κληρονομικότητας** ή η **θεωρία Σάτον–Μποβέρι**) είναι βασική ενοποιητική θεωρία της γενετικής, η οποία προσδιορίζει τα χρωμοσώματα ως τους φορείς του γενετικού υλικού. Εξηγεί σωστά τον μηχανισμό που είναι το υπόβαθρο των νόμων της Μεντελικής κληρονομικότητας, εντοπίζοντας τα χρωμοσώματα με τα συζευγμένα αλληλόμορφα που απαιτούνται από νόμους του Μέντελ. Αναφέρει επίσης ότι τα χρωμοσώματα είναι γραμμικές δομές με γονίδια που βρίσκονται σε συγκεκριμένες τοποθεσίες πάνω τους που ονομάζονται loci.

Δηλώνει απλά ότι τα χρωμοσώματα, τα οποία φαίνονται σε όλα τα διαιρούμενα κύτταρα και περνούν από τη μια γενιά στην επόμενη, είναι η βάση για όλη την γενετική κληρονομικότητα. Μετά από κάποιο χρονικό διάστημα τυχαίες μεταλλάξεις δημιουργούν αλλαγές στην αλληλουχία του DNA ενός γονιδίου. Τα γονίδια βρίσκονται στα χρωμοσώματα.

Παραπομπές
----------

1. ↑  1902: Theodor Boveri (1862-1915) and Walter Sutton (1877-1916) propose that chromosomes bear hereditary factors in accordance with Mendelian laws Genetics and Genomics Timeline. Genome News Network, μια διαδικτυακή έκδοση του Ινστιτούτου J. Craig Venter.
2. 1 2  Chromosome theory of inheritance Αρχειοθετήθηκε 2010-06-20 στο Wayback Machine. Holmgren Lab Northwestern University.
3. ↑  Mader, S. S. (2007). Biology 9η Εκδ. McGraw Hill Higher Education, Βοστόνη, Μασαχουσέτη, ΗΠΑ. (ISBN 978-0-07-325839-3)
Η **ψηφιακή χαρτογράφηση** (αγγλικά: *digital mapping*) είναι η συγκέντρωση δεδομένων και ο συνδυασμός τους ώστε να δημιουργηθεί μια ψηφιακή εικόνα. Ο βασικός σκοπός αυτής της διαδικασίας είναι η δημιουργία χαρτών με υψηλή ακρίβεια. Ωστόσο, βασιζόμενοι κυρίως στην εξέλιξη της τεχνολογίας GPS (Global Positioning System), οι ψηφιακοί χάρτες έχουν πλέον τη δυνατότητα παροχής πολύ περισσότερων πληροφοριών από έναν απλό χάρτη. Συγκεκριμένα μπορούν να επικαιροποιούνται με τις αλλαγές στο οδικό δίκτυο, να παρέχουν πληροφόρηση σχετικά με τη διεξαγωγή έργων και την κυκλοφοριακή κίνηση, να υπολογίζουν αποστάσεις, να εντοπίζουν γεωγραφική θέση κ.α.

Οι Χάρτες Google είναι σήμερα η γνωστότερη και ευρύτερα χρησιμοποιούμενη εφαρμογή ψηφιακής χαρτογράφησης. 

Ο Ενιαίος Ψηφιακός Χάρτης της Ελλάδας θα περιλαμβάνει επιπλέον πληροφορίες σχετικά με όρους δόμησης, δασικές και προστατευόμενες περιοχές κλπ, που αναμένεται να συμβάλλουν στον περιορισμό της γραφειοκρατίας.

Πηγές
-----

* Ενιαίος ψηφιακός χάρτης, digitalstrategy.gov.gr, Ανακτήθηκε στις 12 Ιουλίου 2021

Παραπομπές
----------

1. ↑
Η **Credo Reference**, παλαιότερα γνωστή ως **Xrefer**, είναι εταιρεία η οποία προσφέρει, διαδικτυακά, υλικό τεκμηρίωσης, βάσει σχετικού συστήματος συνδρομών. Προσφέρει διαδικτυακά πλήρη πρόσβαση σε κείμενα προερχόμενα από, περίπου, 1200 βιβλιογραφικά έργα εκδοθέντα από περισσότερους από 70 εκδοτικούς οίκους, όπως, μεταξύ άλλων, λεξικά γενικής παιδείας, λεξικά θεματικού χαρακτήρα, καθώς και εγκυκλοπαίδειες.

Η εταιρεία ιδρύθηκε το 1999 ως Xrefer, ενώ, αρχικώς, ήταν πάροχος ελεύθερης πρόσβασης σε αρκετές δεκάδες βιβλιογραφικών έργων. Η συνδρομητική υπηρεσία «Xreferplus» ξεκίνησε την λειτουργία της το 2002, προσφέροντας μία ευρεία συλλογή βιβλιογραφικών έργων, καθώς και μία προσωποποιημένη διεπιφάνεια. Η ιστοσελίδα ελεύθερης πρόσβασης Xrefer έπαυσε την λειτουργία της τον Ιούνιο του 2003. Η ονομασία Credo Reference υιοθετήθηκε το 2007. Κατά τη διάρκεια του ίδιου έτους, η εταιρεία μετέφερε την έδρα της στην Αγγλία από το Λονδίνο στην Οξφόρδη.

Οι συνδρομές είναι διαθέσιμες για πανεπιστημιακές, κυβερνητικές, δημόσιες και εταιρικές βιβλιοθήκες. Η πρόσβαση στο Credo Reference είναι δωρεάν για τον τελικό χρήστη, αρκεί η βιβλιοθήκη του να είναι κάτοχος συνδρομής. Το Credo Reference προσφέρει ευρύτητα επιλογών συνδρομής, οι οποίες επιτρέπουν στους βιβλιοθηκονόμους να επιλέξουν οι ίδιοι τα βιβλιογραφικά έργα τα οποία θα συμπεριληφθούν στη διαδικτυακή βιβλιοθήκη τους. Βασική υπηρεσία της εταιρείας είναι το «Credo General Reference», το οποίο συμπληρώνεται από τα «Publisher Collections» και «Subject Collections», τα οποία παρέχουν την δυνατότητα στους βιβλιοθηκονόμους να επιλέξουν οι ίδιοι το πλέον κατάλληλο περιεχόμενο βάσει του αναγνωστικού κοινού τους. Το «Credo Topic Pages» περιλαμβάνει πληροφορίες επί συγκεκριμένων θεμάτων, ενώ δημιουργήθηκε ως απάντηση σε σχετική έρευνα του 2009, η οποία κατέδειξε πως, συνήθως, οι φοιτητές δεν διαθέτουν ένα επαρκές πλαίσιο εντός του οποίου να μπορούν να αξιοποιήσουν την ευρύτητα των πληροφοριών οι οποίες είναι διαθέσιμες διαδικτυακά.

Παραπομπές
----------

1. 1 2 3  (Αγγλικά) Brynko, Barbara (Μάιος 2011). «Sweet: The Rise of Credo Reference». *Information Today*. **28**:(5). Ανακτήθηκε στις 25 Ιουνίου 2011.
2. ↑  (Αγγλικά) O'Gorman, Jack (2008). *Reference sources for small and medium-sized libraries* (7η έκδοση). σελ. 11. ISBN 9780838909430.
3. ↑  (Αγγλικά) «Free xrefer to Shut Down». *Search Engine Showdown*. Ανακτήθηκε στις 25 Ιουνίου 2011.
4. ↑  (Αγγλικά) Schroll Guz, Savannah (15 Ιανουαρίου 2007). «The Promise of Xrefer». *Library Journal*. Αρχειοθετήθηκε από το πρωτότυπο στις 23 Απριλίου 2011. Ανακτήθηκε στις 25 Ιουνίου 2011.
5. ↑  (Αγγλικά) «What is Credo?». *credoreference.com*. Αρχειοθετήθηκε από το πρωτότυπο στις 23 Σεπτεμβρίου 2011. Ανακτήθηκε στις 25 Ιουνίου 2011.
6. ↑  (Αγγλικά) «Credo's Topic Pages – a great place to start your research!». No Shelf Required. 25 Μαρτίου 2010. Ανακτήθηκε στις 25 Ιουνίου 2011.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 148125792
* LCCN: no2007075121
* ISNI: 0000 0004 0620 7600

 |

 |
**Η ψηφιακή διανομή** (επίσης αναφέρεται ως **διανομή περιεχομένου**, **διαδικτυακή** **διανομή** ή **ηλεκτρονική διανομή λογισμικού** ( **ESD** ), μεταξύ άλλων) είναι η παράδοση ή η διανομή περιεχομένου ψηφιακών μέσων όπως μουσική, βίντεο, ηλεκτρονικά βιβλία, βιντεοπαιχνίδια και άλλο λογισμικό.  Ο όρος χρησιμοποιείται γενικά για να περιγράψει τη διανομή μέσω ενός διαδικτυακού μέσου παράδοσης, όπως το Διαδίκτυο, παρακάμπτοντας έτσι φυσικές μεθόδους διανομής, όπως χαρτί, οπτικούς δίσκους και βιντεοκασέτες VHS. Ο όρος διαδικτυακή διανομή συνήθως εφαρμόζεται σε ανεξάρτητα προϊόντα. σε πρόσθετα που μπορούν να "κατεβούν" είναι πιο γνωστά ως περιεχόμενο προς λήψη. Με την πρόοδο των δυνατοτήτων εύρους ζώνης δικτύου, η διαδικτυακή διανομή έγινε εξέχουσα στον 21ο αιώνα, με προεξέχουσες πλατφόρμες όπως το Amazon Video και η υπηρεσία συνεχούς ροής Netflix που ξεκίνησε το 2007.

Παραπομπές
----------

1. ↑  «Digital Distribution Law & Legal Definition». *Legal Definitions*. USLegal. Ανακτήθηκε στις 25 Απριλίου 2012.
2. ↑  Helft, Miguel (2007-01-16). «Netflix to Deliver Movies to the PC» (στα αγγλικά). *The New York Times*. ISSN 0362-4331.. Ανακτήθηκε στις 2019-06-01.
**12 Βικτώρια**  |  |
| Ανακάλυψη |
| Ανακαλύφθηκε από | Τζον Ράσελ Χιντ |
| Ανακαλύφθηκε στις | 13 Σεπτεμβρίου 1850 |
| Χαρακτηριστικά τροχιάς |
| Αφήλιο |  426.234.000 km  (2,849 AU) |
| Περιήλιο |  272.097.000 km  (1,819 AU) |
| Ημιάξονας τροχιάς |  349.166.000 km  (2,334 AU) |
| Εκκεντρότητα |  0,221 |
| Περίοδος περιφοράς |  1.302,439 ημέρες  (3,57 χρόνια) |
| Μέση Ταχύτητα Τροχιάς |  19,50 km/s  |
| Κλίση |  8,363° ως προς την Εκλειπτική |
| Μήκος του ανερχόμενου σημείου |  235,547°  |
| Όρισμα του περιηλίου |  69,747°  |
| Φυσικά Χαρακτηριστικά |
| Ακτίνα |  56,4 km |
| Μάζα |  1,5 ×1018 kg |
| Μέση πυκνότητα |  2 g/cm3 |
| Επιφανειακή Βαρύτητα στον Ισημερινό |  0,0315 m/s2 |
| Ταχύτητα Διαφυγής |  0,0596 km/s |
| Αστρονομική περίοδος περιστροφής |  0,3608 ημέρες  8,6599 h |
| Λευκαύγεια |  0,177  |
| Φασματικός τύπος |  S  |
| Φαινόμενο μέγεθος |  8,53 ως 12,82  |
| Απόλυτο μέγεθος |  7,24  |
| Θερμοκρασία | 

| ελάχ. | μέση | μεγ. |
| --- | --- | --- |
|  |  ~178 K |  |

 |

Η **Βικτώρια (Victoria)** είναι ο αστεροειδής (μικρός πλανήτης) με αύξοντα αριθμό ανακαλύψεως 12. Ανήκει στην Κύρια Ζώνη Αστεροειδών. Ανακαλύφθηκε στις 13 Σεπτεμβρίου 1850 από τον Βρετανό αστρονόμο Τζον Ράσελ Χιντ, που παρατηρούσε από το Λονδίνο, και πήρε το όνομά της από τη ρωμαϊκή θεά, προσωποποίηση της Νίκης στη ρωμαϊκή μυθολογία. Η Βικτώρια περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 2,334 αστρονομικών μονάδων ή 349,2 εκατομμυρίων χιλιομέτρων, απόσταση όμως που κυμαίνεται σημαντικά κατά τη διάρκεια του «έτους» της, από 272 μέχρι 426 εκατομ. χλμ. καθώς η εκκεντρότητα της τροχιάς της είναι πολύ μεγάλη, e = 0,221. Μία περιφορά της Βικτώριας περί τον Ήλιο συμπληρώνεται σε 1.302,4 ημέρες. Η κλίση της τροχιάς της Βικτώριας ως προς την εκλειπτική είναι 8,4 μοίρες.

Η μέση «διάμετρος» της Βικτώριας είναι 112,8 χλμ. αλλά το σχήμα της, όπως προσδιορίζεται από παρατηρήσεις ραντάρ και συμβολομετρίας κηλίδων, είναι πολύ επίμηκες και πιθανότατα είναι διπλός αστεροειδής (δύο σώματα που σχεδόν αγγίζουν το ένα το άλλο). Η μάζα της Βικτώριας είναι 1,5 τετράκις εκατομμύριο τόνοι, με πυκνότητα περί τα 2 γραμμάρια ανά κυβικό cm. Η Βικτώρια περιστρέφεται γύρω από τον εαυτό της μία φορά κάθε 8 ώρες και 40 λεπτά. Η λευκαύγειά της (0,177) αντιστοιχεί στον τύπο **S** (λιθώδης).

Αστεροειδείς| 11 Παρθενόπη | 12 Βικτώρια | 13 Ηγερία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Οι **Crass** σε live τους στο Μπέρμινγκχαμ το 1981
Το πιο γνωστό σήμα των **Crass**, σύνθεση από διάφορα σύμβολα εξουσίας, όπως ο σταυρός, η σβάστικα και η σημαία της Μεγάλης Βρετανίας.
Οι **Crass** ήταν μια αγγλική αναρχο-πανκ μπάντα που δημιουργήθηκε το 1977 στο Έσσεξ της Μ. Βρετανίας. Οι Crass δεν είχαν σταθερό αριθμό μελών, καθώς πολλά άτομα εμφανίζονταν σε λίγα τραγούδια, αλλά υποστηρίζεται ότι τα βασικά τους μέλη ήταν 10 (Steve Ignorant φωνή, Penny Rimba ντραμς, Phil Free κιθάρα, Pete Wright μπάσο, οι δύο τραγουδίστριες Eve Libertine και Joy De Vivre, καθώς και οι Mick G. Duffield φωνή και προβολές βίντεο, η Ge. Sus Voucher, και ο Hari Nana κιθάρα). Οι Crass συχνά αναφέρονται και ως αρτ πανκ κολλεκτίβα.

Σε αντίθεση με άλλα πανκ συγκροτήματα που παρουσίαζαν την αναρχία σαν χάος ή βία και σαν μια ατομικιστική σχολή σκέψης και ιδεολογία (π.χ. Sex Pistols και Exploited), οι Crass υπήρξαν αναρχο-πασιφιστές (ειρηνιστικός αναρχισμός), και κατέκριναν την κάθε είδους βία, απ' όπου κ αυτή προέκυπτε, ακόμα και την ιδέα της βίαιης επανάστασης.

Παραμένοντας αποκλεισμένοι από πολλούς συναυλιακούς χώρους, οι Crass έδιναν τις συναυλίες (μαζί και άλλα συγκροτήματα) στο *Dial House*, ένα ανοικτό σπίτι όπου έμεναν μαζί με άλλους σε προάστιο του Λονδίνου. Ίδρυσαν επίσης την Crass Records, μια DIY κολλεκτίβα που σκοπό της είχε την κυκλοφορία μουσικής από ανεξάρτητα συγκροτήματα, ανάμεσα στα οποία ήταν οι Zounds,οι Conflict και άλλα. Επιδόθηκαν επίσης και σε πολιτιστικές παρεμβολές, όπως την ένθεση δίσκων τους στους φακέλους εμπορικών δίσκων μεγάλης κυκλοφορίας, τα στένσιλς και την κυκλοφορία ενός κομματιού που παρωδούσε το θεσμό του γάμου, του *Our Wedding*, με ένα περιοδικό για κορίτσια της εποχής.

Εκτός από τις προαναφερθείσες παρεμβολές, οι Crass ήταν γνωστοί και για τις φάρσες τους, με γνωστότερη εκείνη των "κασετών Θάτσεργκεϊτ (Thatchergate)". Σε αυτές τις κασέτες παρουσιάζονταν ηχογραφημένο υλικό όπου ο Ρόναλντ Ρήγκαν και η Μάργκαρετ Θάτσερ συζητούσαν σχετικά με την προσχεδιασμένη πολεμική σύρραξη στα νησιά Φώκλκαντ αλλά και για πιθανό βομβαρδισμό της ευρωπαϊκής ηπείρου, αν κρινόταν αναγκαίο, ώστε να αναχαιτιστεί η Σοβιετική Ένωση. Το υλικό προκάλεσε εσωτερικές αλλά και διεθνείς εντάσεις, μέχρι να αποδειχτεί πως οι ηχογραφήσεις δεν ήταν τίποτα άλλο παρά μία συρραφή δηλώσεων των δύο πολιτικών. 

Το 1984, διαλύθηκαν, συμβολικά προς το μυθιστόρημα του Τζώρτζ Όργουελ,1984 αλλά και για να συνεχίσει ένα μέλος τους τις σπουδές στη σχολή Καλών Τεχνών.

Μετά την διάλυσή τους, πολλά συγκροτήματα συνέχισαν το έργο τους ενώ γράφτηκαν ακόμα και τραγούδια για αυτούς. Σήμερα θεωρούνται ως μία από τις πιο επιδραστικές μπάντες της πανκ σκηνής.

Σύνδεσμοι
---------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Crass** |

* H επίσημη ιστοσελίδα των Crass
Συντεταγμένες: 41°12′23″N 20°45′18″E﻿ / ﻿41.20639°N 20.75500°E﻿ / 41.20639; 20.75500

Αρχαιολογικό εύρημα από την Τρεμπένιστα.
Η **Τρεμπένιστα** είναι αρχαία νεκρόπολη ευρισκόμενη στην ευρύτερη περιοχή της Μακεδονίας, χρονολογούμενη από την Εποχή του Σιδήρου και περί τον 7ο αιώνα π.Χ. Ευρίσκεται κοντά στην πόλη της Οχρίδας, της σημερινής Βόρειας Μακεδονίας. Πιστεύεται πως η νεκρόπολη χρησιμοποιείτο από τους κατοίκους της αρχαίας πόλης της Λύχνιδος. Η Τρεμπένιστα ήρθε στο φως το 1918 από Βούλγαρους στρατιώτες. Η κυβέρνηση απέστειλε τον αρχαιολόγο Κάρελ Σκορπίλ για την οργάνωση εργασιών ανασκαφών. Περισσότερα ευρήματα ήρθαν στο φως, αργότερα, από τον Μπογκντάν Φιλόφ. Έκτοτε, σημαντικός αριθμός μνημάτων, πέντε χρυσά προσωπεία, καθώς και ορισμένα χρυσά σκουλαρίκια και οικιακά αντικείμενα έχουν ανευρεθεί. Τα ευρήματα αυτά φιλοξενούνται στα Αρχαιολογικά Μουσεία της Οχρίδας, της Σόφιας και του Βελιγραδίου.

Απόσπασμα από έργο του Στράβωνα αναφέρει πως οι Περεσάδυες και η ιλλυρική φυλή των Εγχέλιων συμμάχησαν μεταξύ τους για την ίδρυση ενός νέου κράτους στην περιοχή της σύγχρονης Οχρίδας. Εφόσον η συγκεκριμένη αναφορά είναι σωστή, τότε, το βασιλικό κοιμητήριο το οποίο ευρίσκεται εντός της νεκρόπολης είναι εκείνο των Περεσαδυών.

Ένα χρυσό προσωπείο από την Τρεμπένιστα εμφανίζεται στο οπίσθιο τμήμα του χαρτονομίσματος των 500 δηναρίων της ΠΓΔΜ, το οποίο τέθηκε σε κυκλοφορία το 1996 και το 2003.

Παραπομπές
----------

1. 1 2 3  The Cambridge ancient history: The fourth century B.C.
2. ↑
3. ↑  National Bank of the Republic of Macedonia. Macedonian currency. Banknotes in circulation: 500 Denars Αρχειοθετήθηκε 2009-04-08 στο Wayback Machine. (1996 issue) & 500 Denars Αρχειοθετήθηκε 2009-04-08 στο Wayback Machine. (2003 issue). – Ανακτήθηκε στις 30 Μαρτίου 2009.

Πηγές
-----

* B.D.Filow, K.Schkorpil, Die archaische Nekropole von Trebenischte am Ochrida-See, Berlin und Leipzig 1927.
* La nécropole archaïque de Trebenischte, Extr. de la Revue Archéo. janvier-avril 1934. Vulic (N.)
* WHO WERE THE AUTHORS OF THE TREBENIŠTE CULTURE AND THE GOLD FUNERAL MASKS, Nade Proeva, Ph.D.

Εξωτερικοί σύνδεσμοι
--------------------

* Πολυμέσα σχετικά με το θέμα  Trebeništa στο Wikimedia Commons

  


|  |  |
| --- | --- |
| 

|  |
| --- |
| * Πύλη:Βόρεια Μακεδονία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144321908
* LCCN: n85318483

 |

 |
Ένα **digital object identifier** (**DOI**) (*ψηφιακό αναγνωριστικό αντικειμένου*) είναι ένα μόνιμο ψηφιακό αναγνωριστικό που δίνεται σε ένα αντικείμενο. Η πιο κοινή εφαρμογή είναι ο εντοπισμός ηλεκτρονικών έγγραφων. Ένα DOI δεν εξαρτάται από την θέση του αντικείμενου και, με αυτόν τον τρόπο, είναι παρόμοιο με το Uniform Resource Name (URN) ή το Persistent Uniform Resource Locator (PURL), αλλά διαφέρει από ένα συνηθισμένο Uniform Resource Locator (URL). Το Διεθνές Ίδρυμα DOI (IDF) ορίζει το όνομα DOI ως "ένα ψηφιακό αναγνωριστικό για κάθε αντικείμενο πνευματικής ιδιοκτησίας". Εξηγεί ότι το DOI χρησιμοποιείται για "*μόνιμο προσδιορισμό ενός κομματιού πνευματικής ιδιοκτησίας σε ψηφιακό δίκτυο και την σύνδεσή του με σχετικά τρέχοντα δεδομένα με συγκροτημένο επεκτάσιμο τρόπο.*" *DOI* είναι ένα καταχωρημένο εμπορικό σήμα της IDF. Μια τυπική χρήση του DOI είναι να δοθεί σε ένα επιστημονικό έγγραφο ή άρθρο ένας μοναδικός αναγνωριστικός αριθμός που ο καθένας μπορεί να χρησιμοποιήσει για να συλλέξει πληροφορίες σχετικά με τη θέση της δημοσίευσης σε ένα ψηφιακό δίκτυο.

Το σύστημα DOI είναι μια εφαρμογή του Corporation for National Research Initiatives's (CNRI) Handle System, ένα σύστημα για την εκχώρηση ονομάτων αντικειμένων για την επίλυση ονομάτων. Τα DOI είναι λαβές με το πρόθεμα "10.", λαβές για άλλους τομείς ονομάτων στο Handle System έχουν διαφορετικά προθέματα. Τα DOI μπορούν να επιλυθούν στο The DOI System και στο The Handle System.

Τα ονόματα DOI χρησιμοποιούν το λεξικό δεδομένων indecs, ένα σημασιολογικό λεξικό δεδομένων .

Παραπομπές
----------

1. ↑  «Frequently Asked Questions about the DOI System: 1. What is a DOI® name?». International DOI Foundation. 1 Απριλίου 2008. Ανακτήθηκε στις 22 Δεκεμβρίου 2008.
2. ↑  Welcome to the DOI System
3. ↑  «What if I want to use handles but I don't want to run a handle service myself?». Handle System. Corporation for National Research Initiatives. 8 Ιουλίου 2008. Ανακτήθηκε στις 15 Αυγούστου 2008.
4. ↑  «Overviews». International DOI Foundation. 19 Δεκεμβρίου 2008. Ανακτήθηκε στις 6 Ιανουαρίου 2009.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh99010374
* GND: 7694956-4
* BNF: cb135461391 (data)

 |

 |